ISIGIDIMI SAMAXOSA, OCTOBER 1, 1875 5

gama layo. Kule minyaka mine idluleyo sibe simile, kude nakuti kwangumangaliso ukubona iremente ze Nkosi zinje ukubanda. Kuteke okukubanda kwasingenisela usizi nokuxala. Zite zonke intlobo zemisebenzi zanga zimile. Impilo yase moyeni inge isishiyile kanye. Wasifumana sinjalo ke u-Major Malan oko waye sihambele.

Ngoku ke u-Tixo usitumele Umoya wake, wa- zizalisa ngawo iremente zase Lusutu. Zihlobo ezitandekayo, simbona u-Tixo esebenza imima- ngaliso pambi kwawetu amehlo, ngokuti aguqu- lele aboni kuye, aze kungenisa igusha esibayeni sake, esibe sesiminyaka mine lingandi inani elingena kuso. Iremente zizele ngu Moya ka Tixo. Aboni babuhlungu, bayalila ngenxa yezono zabo. Amakristu avuselelekile. Ngoku ilizwi lika Tixo aliquba ngentliziyo enenzondelelo, ukulisa kumakowabo. Akanantloni ukuteta ngegama lika Yesu kubaheyideni.

Bazalwana abatandekayo nibe nifanele ukwazi ukuba iremente zalapa elusutu zitumela kumacalana onke alapa, abaleseshi bezibalo abaya kuvakalisa indaba ezilungileyo ze gospel. Kumacalana onke sibabona abantu besiza ezinyaweni zika Yesu, ukuza kufuna kona ubom obungunapakade. Kate ekuqutyweni ko baptizo ezikolweni zetu babaninzi aboni abavuselelekileyo, esite ke samkelela eziklasini zetu abo ate u-Yesu wabatsalela kuye. Umtandazo wentliziyo zetu ngowokuti wanga uMoya wobomi angalifikelela lonke elilizwe, zide zidilikele pantsi indonga zika Satana, onke amadolo azitobe pambi kuka Yesu.

Iremente zase Lusutu zicinga ukutumela uku- kanya kwe gospel kwizizwe ezisese mnyameni. Zilungiselela ukutumela ku Banyayi, isizwe esi- santywile ebunyameni betunzi lokufa, ukuze nawo ade akubone okukukanya kungcwalisekileyo. Zihlobo ezitandekayo siyanibulela ngolo ncedo enisitumele Iona. Siya temba ukuba yoti i-Nkosi, umnini msebenzi, inizalise ngo Moya Oyingcwele, kuba itembise ukuti “ oncenceshelayo uya kuncenceshelwa.” Siya vuya ukuva ukuba niza kubuya nisincede.

Ngokubekisele kwabaza kuya kuwupata lomse- benzi i-Nkosi iselite yabalata, ke ngoku sitemba ukuba yoti ikulungise konke okumalunga nalamadoda mane ayayo, ukuze awulungele lomsebenzi. Ize ningapezi ukuwatandazela, ukuze niti nakuva ukuba aBanyayi enibe nizikanyezele wona, azinikele ku Yesu, nibe nokuvuma ingoma zovuyo kunye nati, simdumise lowo owabeka pantsi ubomi bake ngenxa yetu sonke.

Bazalwana, ukuba sibe sinamapiko njengentaka ngesike silinge ukuza kunibona sitete nani. Kodwa ke nakuba singenakubonana, masizingise emtandazweni, kuba ngalondlela sinokuhlangana. Yobuya ibeko indawo esoba nokubonana kuyo.

Yamkelani umbuliso weremente zase Lusutu otunyelwa ngomlomo weyase Morija.

Ibalwe egameni leremente yeli lizwe ngu

Aser no Josefa.

Obulele umeazi—E-Rini kuko umfo obulele umfazi wake ngokumbeta ebusweni ngesihlangu. Kuvakala ukuba ubenxila. Ngoku usetolongweni.

EZIVELA KUBABALELANI.

AMASIKO OBUHEYIDENI.

No. 4.

Mount Arthur, September 9, 1875.

Bazalwana no dade kuye u-Kristu. Kwincwadi  
ezintatu endizibalileyo, ndivelise indawo ezintatu,  
ezizintloko zezinto zobuheyideni ezisahleli kuba-  
ntu abaninzi abazibizayo ngokuba ngabakonzi  
baka Tixo.

Ukuqala, ndingene kulomkondo wamasiko  
olobolo nolwaluko,—kuba ke ndibandakanya  
onke amasiko anje ngokuzila amasi, nokuhloni-  
pa, nezinye izinto ezininzi, ezitabatela kulo ulo-  
bolo nolwaluko,—amasiko ke azintloko zobuhe-  
yideni, isiqu somti, apo kutabatela kukule ama-  
sebe amaninzi, imikondo ngemikondo engenaku-  
balwa yezinto zobuheyideni. Siyabona ke, em-  
hlabeni apa, ukuba umntu ufuna ukushenxisa  
umti okatazayo esitiyeni sake, akaqauli amasebe  
odwa ashiye isiqu somti; hayi, ubeka izembe ezi-  
nc'anjini awu gaule wonke, ukuze ungabi sakata-  
za. Kwanjalo ke, akuncedi nto ukushenxisa  
kodwa intwanantwana ezininzi ezitabatela kulo  
ulobolo no Iwaluko, kuze kushiywe isiqu esi  
sento ; hayi, makubekwe izembe kuso isiqu esi  
solobolo no lwaluko, kuze yonke into etabatela  
kona itshabalale kanye, ingabi sakataza.

Makube kwanjalo ke nakulomkondo wama gqira,  
namayeza obuheyideni anqulelwa izitixo. Yi-  
ngozi ukuba umntu apate inyoka ingeka betwa  
entloko, ngokuba iya kumenzakalisa. Ikwa yi-  
ngozi enkulu ke lento yokusondela kula mayeza  
anqulelwa izitixo; ngokuba lenyoka isapilile  
kowayo ; nakwabaninzi abasezirementeni ayikafi,  
intloko isahleli. Ndinganixelela ngabantu aba-  
ninzi, abebeke batembeka kakulu enkonzweni  
ka Tixo. Kodwa kwati kwakungena imikuhlane  
bakumbula amayeza anqulelwa izitixo, namhla  
ke abasento enkonzweni ka Tixo, nokuba base  
negama elo lokupila, kodwa kuyabonakala ukuba  
bafile noko. Akuncedi nto ukuti makutatyatwe  
iyeza lodwa, kuyekwe izinto zokunqula izitixo :  
yingozi embi leyonto, ngokuba ayinakwenzeka  
into enjalo maxa iyeza litatwa kumheyideni.  
Hayi, kupela ituba eliya kunceda lelokuba lomti  
ugaulwe ufe kanye pakati kwetu.

Lendlela ke, kunye nale ndigqibele ngayo  
kwenye incwadi yezinto zamatamsanqa nama-  
shwa, nale nkolo yokutakata, yinto enzulu. Yi-  
nkolo ekungebiko namnye umntu ongayi bamba-  
yo aze akonze lo Tixo mnye, upilileyo, esixele-  
Iwa ngaye ezi Balweni Ezingcwele.

Bendite ke kule yokugqibela incwadi makuti-  
weni na maxa kunje? Lendawo ndiya kuyipe-  
ndula ngamazwi ambalwa. Uknba bendibekisa  
kuba Fundisi bendiya kwenza libe linye, nditi  
into ezinje asinako ukuba siziyeke ezirementeni;  
ukuba abantu bazipikele mabapume pakati  
kwetu. Kodwa ndibekisa kuni ke, nina eninge-  
namandla ukukupa abantu ezirementeni. Nani  
ke noko nimelwe yindawo enkulu. Nani enaziyo  
ubunzulu bezindawo endizivelisileyo, ukupamba-  
na kwazo kanye nenkonzo ka Tixo, nokuba  
umntu osazibambileyo akangemkolisi u-Tixo, nime  
Iwe ukuba nitete enikubonileyo ninqineenikwazi-  
yo. Nokuba abapati beremente abavumi uku-  
kupa abantu ezirementeni ngenxa yezi zinto,  
lendawo ayinakutintela imilomo yenu. Nina  
eniziqondileyo ezi zinto, nimelwe ukuba nitete,  
ninqine ngalento, okunye ukuba seniya kuhlala  
niti cwaka, ngokuti kunceda ntonina bengaku-  
tshwa nje ezirementeni abantu abazenzayo ezi  
zinto, seniya kuti nani nibe setyaleni pambi ko  
Tixo, ngokuyekelela into eniyaziyo nina ukuba  
isi sono, kumzalwana wenu. Nditi ke, nimelwe  
ukuba nitete, ninqine ngayo, ezintshumayelweni  
zenu, nase zintlanganisweni, nase zirementeni,

nalapo nihlala kona, nalapo nihamba kona, ezi-  
ndaweni zonke, nanga maxesha onke, ningenaku-  
yekelela, ningenakudinwa, nitembela Enkosini

ukuba itamsanqelise ukuzama kwenu.

Kubo bonke ke abazibonayo ezindawo endizi-  
tyilileyo, nditi masiwutabate lomsebenzi ngoku-  
njalo. Kanjalo siwumisele imini yomtandazo.  
Ngapandle komtandazo asiyi kunceda nto. Masi  
mise imini ye Cawa, icawa zonke, maxa kusayo,,  
ukuba sonke ngabanye eziguqweni zetu sitanda-  
zele lendawo e-Nkosini, ukuba isebenze ukuba  
ezindawo zityileke kuba Fundisi bonke, nakuyo  
yonke iremente.

Yanga i-Nkosi ingasikelela lamazwi ezincwadi  
endizibalileyo kuwo umsebenzi wayo.

Ndiyabulisa, ndinishiya apo namhla.

Umzalwana wenu kuye u-Kristu.

E. J. Warner.

Rabula Mission Station, September 9, 1875.

Siiilobo sika Vazidlule, asikuko nokuba amazwi  
ako ngotywala, andihlabile ngenxa yobunyaniso  
bawo. Yabona! lonto injalo isandukuhla nati  
sisekonje kwelakwa Tato. Kute ukuya kuka Sa-  
rili ngoku babelwile lasila kunene lonke elo lakwa  
Tato, saye isaci salonto kusitiwa kusindlekwa  
umyeni lowo, ungu Sarili. Kwabanjanike yabuya  
ngokusenga into ka Hintsa, kwaye kulityelwe ngu  
lo rwaqelelo uteta ngaye. Kodwake utinina ngo  
Nrwele lo utshitshise yonke into. Yinkohla kalo-  
kunje nokushumayela kumaqaba, kuba umntu  
usagegezela nanamhla ngo Nrwele. Utinina lento  
ngati ucumise ujongwa lipela yedwa kantike wena  
usitinje Amamfengu acitwa butywala akunjalo,  
ade afika kwelizwe nati sada savela ingeko lento  
kuyiyo ngoku. Ufudula uke uvena kukalazwa  
into leminyaka mininzi kangaka seleko Amamfe-  
ngu nobutywala, afika nawo buko kade kwa Palo  
apa?

Kuseloko kwagaleleka u-Nrwele kutshabalala  
izizwe. Lipina Ilawo? uyayibonana lento ange-  
ne kuyo ngoku um Xosa, uyehla ubeka ezantsi  
ngenxa yotywala bomlungu, asinguye ujongwali-  
pela ke lo ucitacitayo, ukupa lemipefumlo ingama-  
waka ngemini kumazwe ngamazwe, ngu Norwele.  
Amamfengu wona acitwa Yimfecane le ide yanqa-  
ndwa ngumlungu Emampondweni apa. Sazi nja-  
lo tina. Nditi mna kawubekise kumntu ongum-  
nini mhlaba u-Rulumente ngecala lezinkantini  
zigqibe lonke elilizwe, zihamba zitiyela lemipefu-  
mlo yezidenge, ukuba yena esuke abanike imvu-  
melo nje ababantu ayamkele imali abayirolela  
ukukupa nokutshabalalisa lemipefumlo ingaka,  
yena usebenzela lipina icala; kuba sikalanje tina  
ngento esizibonayo kwa nesizivayo ezimbi ngenxa  
yalomtshabalalisi ute tyindyilili, akakatali nento  
le nokuba kwenzeka ntonina kwabanye abantu,  
nokuba umsebenzi wo Mdali wake uyonakala,  
nokuba imipefumlo ipuma yonke lemihla ngendle-  
la zonke isiya kummangalela, akatini, uqonde  
inani lake lodwa lemali alingenisayo kwayekwa.

Xanditshoyoke elokugqiba nditi pulapulani ka-  
mbe ma Palokazi nditsho kuni bono Wonda, nono  
Tonto nono Xina, unyanisile umhlobo wetu lo.  
Woba udlelwe yinike namhla. Pulapulani kambe  
Bambokazi nani Bolamtolo, Bomakoza, Bomnshe-  
le kuba wem’umntu ekuqanduleni ilitye akasava-  
kali uno Qandulilanga wobona kupela intokazi ka  
nantsi, ikwele etyeni izwe nezolo ukusindleka  
indoda yayo ngati uti ndoyika ukuti ndakuyeka  
kungabisatunywa ngakwa Tandokazi. Au! selu-  
ndixolela Mhleli nkosi yam ndive sendindabele  
ngenxa yokubona oq'aq'asibonele butywala.

W. G.

E-Ncwazi, September 9, 1875.

Sinosizi ukuva u-Njamela inkosi yama Bele ekwa  
Zibi, ubube ngo 27 August wafela ebunyameni  
pezu kokuba Ilizwi lokanyiso belimi ezinkundleni  
zake Isabata zonke.

J. Masingata.